OpenLLM-France/wikimedia huggingface dataset:
# Dunvegan gaztelua

Dunvegan gaztelua (ingelesez: Dunvegan Castle) Eskoziako Skye uhartean kokatua den gaztelua da. A mailako eraikina izendapena du eta Dunvegan udalerrian dago.
Bertan MacLeod Klaneko buru den Macleod MacLeodekoaren eserlekua dago. Duvegan gaztelua bere barnean etengabe bizilagunak izan dituen Eskoziako gaztelurik zaharrena da eta 800 urte inguruz MacLeod Buruzagien gotorlekua izan da. Jatorriz jendea kanpoan mantentzeko diseinatua izan zen, 1933an bisitariei ateak lehendabiziko aldiz ireki zituelarik. Ordudanik Dunvegan gaztelua Eskoziako bisitarien erakarpenguneen zerrendan urtez urte agertu izan ohi da eta Ipar-Mendebaldeko Skye uharteko ekonomiarentzako diru iturri ezin hobea izan da.
Gazteluko etxeek klanaren erlikiek kopuru garrantzitsu bat gordetzen dute; haien artean ezagunena Fairie Flag of Dunvegan ("Bandera Sorgindua" edo "Maitagarrien Bandera") eta Dunvegan Cup ("Dunvegan Edalontzia") dira. Gaztelua eta MacLeod Klanari buruzko kondaira ugari daude. Dunveganeko "Fairy Flag" bandera Klan honen altxorrik preziatuena da, erlikia izatera ailegatzeraino. Berari buruz aipatu ohi diren kondairak oso antzinakoak direla dirudite eta betiere bi gaiei lotuak: Maitagarriak eta Gurutzadak. Maitagarrien kontakizunak benetako historia ezkutatzearren erabili ohi dira; Gurutzaden lotura aldiz nahasiagoa da, "Fairy Flag" bandera horia Ekialdeko zetaz egina baiatago (Siria edo Roda uhartea); ikerlarien ustez K.o IV. edo VII. mendekoa litzateke, hau da, Lehen Gurutzada baino 400 urte zaharragoa. Hortaz, aintzineko Santu batek lapurtutakoa izango ote zen? Bestela 1066an hiltako Norvegiako Erregea zen Harold Hardradari kendutakoa? Edota Skye uharteko mendibizkar berlartsu batean misteriotsuki agertutako oihala?
Bisitariek gaztelua eta bere inguruko lekuetako biraz gozatzeko beta badute, Loch Dunvegan lakuan txalupa bat hartu ahal dezakete arrantza egin edo bertako kaio taldeak ikusteko. Eremu honetan hainbat jarduera egin ditzakete: oinez ibili, arrantza, bertako sukaldaritza bikainaz gozatu, dendetara joan edota aldamenko Cuillin mendietara ibiladiak egin.
Urteak igaro hala, Dunvegan Castle gaztelua pertsonaia nabarmen ugarik bisitatu izan dute: Sir Walter Scott, Johnson Dr, Elisabet II.a Erresuma Batukoa eta japoniar Akihito Enperadoreak ere.

## Iruditegia

* Gaztelurako sarrera
* Gaztelua eta bere ingurunea
* Aurrealdea
* Lorategiak

## Kanpo estekak

* Dunvegan Gazteluaren Webgune Ofiziala
* Castles.ORG webguneko Dunvegan gazteluaren orrialdea
* Datuak: Q1266330
* Multimedia: Dunvegan Castle / Q1266330
# Dunwich

Dunwich, Ingalaterrako ekialdean eta Iparraldeko Itsasoaren kostaldean dagoen udalerri bat da, Suffolk konderrian.
2011n 183 biztanle zituen.
* Datuak: Q188020
* Multimedia: Dunwich / Q188020
# Dunwoody (Georgia)

Dunwoody Georgiako estatuko hiri bat da. Franklin konderrian kokatua dago. 2010ean 46.267 biztanle zituen, 33,53 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q1208436
* Multimedia: Dunwoody, Georgia / Q1208436
# Dunure

Dunure, Eskoziako gaeleraz: Dùn Iùbhair, Eskoziako hego-mendebaldeko kostaldean dagoen udalerri txiki bat da, Hegoaldeko Ayrshire konderrian. Ayr hiritik 8 kilometrora dago.
Bertan, Dunure gazteluaren hondakinak daude.

## Kanpo estekak

* Datuak: Q5315777
* Multimedia: Dunure / Q5315777
# Dunwich (Lovecraft)

Dunwich, H. P. Lovecraft estatubatuar idazlearen Dunwicheko Izua (1929) beldurrezko eleberria girotzen den fikziozko herria da, AEBetako Massachusetts estatuko baserri giroko leku isolatuan, eta Miskatonic ibarran. Ingalaterra Berriko Lovecraft Lurraldean dago.
Lovecraften eleberriaren arabera, bertako herritarrak izaera zakarra, hezigabea eta antzinako siniskeren eta kondairen zalea da, herria bera ekonomikoki gainbeheran eta txiroa, eta bertako eraikinak zaharkituak edo abandonatuak bezala deskribatzen ditu.

## Ikus gainera

* Dunwicheko Izua (1929)

## Kanpo estekak

* Datuak: Q2623037
# Elena Montenegrokoa

Elena Montenegrokoa (serbieraz: Јелена Петровић Његош, Jelena Petrović Njegoš; Cetinje, 1873ko urtarrilaren 8a - Montpellier, 1952ko azaroaren 28a) Italiako erregina ezkontidea izan zen 1900etik 1946ra. Albaniako erregina ezkontidea ere izan zen 1939tik 1943ra, eta Etiopiako enperatriza ezkontidea 1936tik 1941era.
Nikolas I.a Montenegrokoa eta Milena Montenegrokoa ren alaba izan zen. 1896an Viktor Emanuel Italiako tronuaren oinordekoarekin ezkondu zen. Ezkontzak bost seme-alaba izan zituen:
* Yolanda printzesa (1901-1986)
* Mafalda printzesa (1902-1944)
* Hunberto II.a Italiakoa, Italiako erregea
* Joana Italiakoa, Bulgariako erregina ezkontidea (1907-2000)
* Maria Frantziakoa printzesa (1914-2001)
1900eko uztailaren 29an Hunberto I.a Italiakoa erregea eraila izan zen eta Viktor Emanuel III.a erregea bihurtu zen eta Elena erregina ezkontidea.
1946ko ekainean Italian Errepublika aldarrikatu ondoren, erregea eta erregina erbesteratu egin ziren. Elena Frantzian hil zen 1952an. 2001ean beatifikazio prozesu bat hasi zen. Haren gorpuzkiak Italiako Vicoforte santutegian lurperatu zituzten 2017ko abenduan.

## Genealogia

Zuhaitz genealogikoa :
Maria Ludovica Calvi di Bergolo
Giorgio Calvi di Bergolo
Princess Iolanda, Countess of Bergolo
Vittoria Frances Calvi di Bergolo
Guja Anna Calvi di Bergolo
Pier Francesco Calvi di Bergolo
Prince Moritz, Landgrave of Hesse
Prince Heinrich of Hesse and by Rhine
Princess Mafalda, Landgravine of Hesse-Kassel
Prince Otto of Hesse and by Rhine
Mirko Petrović-Njegoš
Elisabeth Margarethe Prinzessin von Hessen-Kassel
Nikolas I.a Montenegrokoa
Anastasija Martinovich
Maria Pia Elena Savoiakoa
Helena Montenegrokoa
Petar Vukotić
Viktor Emanuel Savoiakoa
Milena Montenegrokoa
Hunberto II.a Italiakoa
Jelena Vojvodić
Princess Maria Gabriella of Savoy
Maria Beatrice di Savoia
Princess Maria Luisa, 9th Princess of Koháry
Joana Savoiakoa
Simeon II.a Bulgariakoa
Prince Guy of Bourbon-Parma
Prince Rémy François of Bourbon-Parma
Princess Maria Francesca of Savoy
Princess Chantal Marie of Bourbon-Parma
Prince Jean of Bourbon-Parma :

## Kanpo estekak

* Datuak: Q181530
* Multimedia: Elena of Montenegro / Q181530
# Elena Mousikou

Elena Mousikou (Nikosia, 1988ko azaroaren 7a) arkularia da. Zipre ordezkatu zuen 2008ko Udako Olinpiar Jokoetan.

## Erreferentziak

* ↑ Elena Mousikou
* ↑ Elena MOUSIKOU

## Kanpo estekak

* Datuak: Q3038328
# Elena Muñoz Perez

Elena Muñoz Pérez (Agurain, 1997) farmazia ikasketak egin zituen ikerlaria da, UPV/EHUko NanoBioCel taldean ari da tesia egiten eta ikertzaile gazteentzako Txiotesia lehiaketa irabazi zuen 2022an. Bihotzez Gasteiztarra den Aguraindarra da.

## Ikertzailea

Hesteetako hanturazko gaixotasuna tratatzeko terapia berri bat du ikergai. Hesteetako hanturazko gaixotasuna, kronikoa den patologia da; kausa ezezaguneko eta sendabiderik gabeko patologia. Tamalez, munduan 6-8 milioi gaixok pairatzen dutena. Sintoma ugariko koadro klinikoa sortzen du: hesteetako min oso larriak, beherakoak, kolikoak eta pisu galera handiak. Tamalez, sendabiderik gabeko gaixotasun larria da, pazienteen bizi-kalitatea asko okertzen duena eta askotan bilakaera txarra daukana. Kasu askotan, hesteak mozteko kirurgia luzeak egin behar dira paziente larrienen bizitza salbatzeko. Gaur egungo tratamenduak gaixotasunaren sintomak hobetzean oinarritzen dira, baina ez sendatzean. Gainera, oso tratamendu oldarkorrak dira, eta askotan ez dira eraginkorrak.
3D inprimagailu egokitu bat erabiltzen dute hidrogelezko supositorioak inprimatzeko. 3D supositorioak hesteetako hanturazko gaixotasuna tratatzeko terapia aurreratu eta eraginkor batekin kargatzen dute: zelula amen sekretomarekin. Horrela giza zelulek sortzen duten tratamendua modu eta toki egokian aplikatzea lortzen dute.
Tesiaren 2. urtean murgilduta zebilen 2022an eta lehiaketako bere lehen txioa honakoa zen: '1, Atzo nire amak nire tesiaren izenburua galdetu zidan. Nik erantzun nion: Hesteetako hanturazko gaixotasuna tratatzeko zelula ama mesenkimaletako serkretomaz kargatutako hidrogeletan oinarritutako ondeste-formulazioen 3D inprimaketa. Bere aurpegia hemen behean: #txiotesia6'.

## Sariak eta errekonozimenduak

* 2020: Txiotesia lehiaketako irabazlea txiolari originalenaren sarian. Originaltasuna goraipatu zuten epaileek, txioetan azalpenak amari ematen zizkion . 106 parte hartzaileen artean nagusitu zen Muñoz Txiotesia lehiaketa

## Erreferentziak

* 1 2 3 «Elena Muñoz: "Ikertzaileon erantzukizuna da pazienteen osasuna hobetzen duten aurrerapen biomedikoak partekatzea" — Unibertsitatea.Net» www.unibertsitatea.net (Noiz kontsultatua: 2023-02-13).
* 1 2 Muñoz Perez, Elena. (2022-11-22). «Hesteetako hanturazko gaixotasuna tratatzeko zelula ama mesenkimaletako serkretomaz kargatutako hidrogeletan oinarritutako ondeste-formulazioen 3D inprimaketa — Unibertsitatea.Net» www.unibertsitatea.net (Noiz kontsultatua: 2023-02-13).
* ↑ «Jone Bilbao eta Elena Muñoz dira #Txiotesia6 lehiaketako irabazleak» El Diario Vasco 2022-12-02 (Noiz kontsultatua: 2023-02-13).
* ↑ «Hesteetako hanturazko gaixotasuna tratatzeko zelula ama mesenkimaletako serkretomaz kargatutako hidrogeletan oinarritutako ondeste-formulazioen 3D inprimaketa — Unibertsitatea.Net» www.unibertsitatea.net (Noiz kontsultatua: 2023-02-13).

## Ikus, gainera

* Jone Bilbao
* Txiotesia lehiaketa

## Kanpo estekak

* @ElenaMuozPrez1 kontua Twitterren
* Datuak: Q116770737
# Elena Navaz

    Artikulu hau taekwondolariari buruzkoa da; Txulapaingo herria gaitzat duena beste hau da: «Nabatz»
Elena Navaz Pérez (Iruñea, 1960ko irailaren 21a - ) euskal kirolari ohia da, taekwondon aritzen zena.
Seulgo Olinpiar Jokoetan parte hartu zuen, brontzezko domina lortuz (taekwondoa erakusketa-kirola zen).
1987an Espainia eta Europako txapelduna zen.
# Dulantzi ibaiko parkea

Dulantzi ibaiko parkea Gasteizko Eraztun Berdea eratzen duten parkeetako bat da, Dulantzi ibaiaren azken zatia hartzen duena, Gamarraren eta Salburuaren artean. 2001ean sortu zen parkea, ingurune hori hobetzeko hainbat lan eginda. Egun, Salburuko hezeguneen eta Zadorra ibaiaren arteko igarobide ekologiko garrantzitsua da, hau da, bi ekosistema baliotsu horiek lotzen ditu, eta bizidunen espezieei bi gune horien arteko igarobide egokia ematen die.

## Hasierako egoera

Lanak hasi baino lehen, ibaiaren azken zatia oso estua zen 1970eko hamarkadan egindako lanak zirela kausa. Ibairen alboetan industriagune bat zegoen, eta inguru osoa hondatuta zegoen.

## Egokitze prozesua

Ibaia egokitzeko prozesua 2001. urtean hasi zen, hiru irizpide nagusitan oinarrituta:
* Ibaiaren ibilgua eta ertzak oneratzea.
* Zadorra ibaia eta Salburuko hezeguneak lotzeko igarobide ekologikoa egitea.
* Ibaiertzean ibilgunea eginez, Gasteizko Eraztun Berdea osatzea, ekialdean hutsunea baitzuen.
Egindako obrek 1,5 kilometroko luzeran eta 11,5 hektareatan eragin zuten.
Konpondu beharreko arazoetako bat hiriaren ekialdeko San Tomas eta Errekaleor erreken ohiko gainezkatzeak ziren. Hiriaren hazkundea zela kausa, erreka horiek saneamenduko hodi biltzaile bilakatuak zeuden. Hartara, errekak tutuetatik igarotzen ziren tokien inguruan uholdeak sortzen ziren. Arazo horiek saihesteko sortu zen, hain zuzen, San Tomas eta Errekaleor errekak desbideratzeko proiektua. Proiektu hari esker, aipatu erreketako ura Salburuko urmaeletara isurtzen da, urmaelok laminazio baltsa gisa funtziona dezaten, eta ondoren urok, Dulantzi ibaiaren ibilgua erabiliz, Zadorra ibaira bideratzen dira. Hortaz, funtsean Dulantzi ibaian egin zena bere ibilgua zabaltzea izan zen, lekuz aldatu ziren ur emariak har zitzan.
Hala, bada, Dulantzi ibaiaren azken zatia nabarmen aldatu zen, lan haien azken erremate gisa ibilbide berria egin baitzen ibaiaren alboan. Ibilbidearen diseinuak, hiriaren ertza zen heinean, hiri izaera eta ibaiertzeko ibilbideari lotutako izaera naturala konbinatu eta graduatu nahi izan zituen. Horrela, paseatzeko bi maila (bakoitza altuera batean) egin ziren, toki bakoitzerako material espezifikoak aukeratu ziren eta landaredia kontu handiz oneratu zen, hain desberdinak ziren bi gune horien arteko lotura oso leku txikian egin ahal izateko.

## Fauna eta flora

2002. urtean sortutako parke horrek balio handia du igarobide ekologikotzat, bi naturagune garrantzitsuren artean (Salburuko hezeguneak eta Zadorra ibaia) pasabidea baita hainbat espezierentzat, esaterako ur-ipurtatsarentzat eta igarabarentzat.

## Nola heldu

Baskoniaren jolaslekutik hurbil dugu parke honetarako sarreretako bat. Beste sarrera bat Bergarako atean dago, Eskalmendin.
Parkea dagoen lekutik, antzina, Anglo-Vasco-Navarro trenbidea igarotzen zen. Egun, bidegorri bihurtuta dago trenbide hori, eta parkera iristeko bide atsegina eskaintzen du.

## Erreferentziak

* 1 2 3 4 5 «Vitoria-Gasteizko Eraztun Berdea - Dulantzi ibaiko parkearen ingurumen eta paisaia egokitzea», Gasteizko Udalaren webgunea.

## Kanpo estekak

* Datuak: Q9055945
# Dulau

Dulao edo Dulau Bizkaiko mendia da, 1152 metro ditu eta Gorbeiako mendilerroan kokatuta dagoena. Aldamin mendiaren ondoan dago.

## Erreferentziak

* ↑ Gailurraren izena: Dulao (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Dulau (Mendikat)

## Ikus, gainera

* Euskal Herriko mendiak
* Bizkaiko mendien zerrenda

## Kanpo estekak

* luberri.net webgunean
* Datuak: Q16516919
# Dulantzi (ibaia)

Dulantzi (Alegria izenez ere ezaguna) Arabako ibaia da, Iruraiz-Gaunako lurretan sortu, eta mendebalderantz doana (Dulantzi herria igaroz) Gasteizen Zadorrarekin bat egin arte.
Ibai hau zeharkatzen duten zenbait zubi Zadorra ibaiaren arroko zubien multzoan daude, eta babes berezia dute Eusko Jaurlaritzaren ondare katalogoan, adibidez Oreitiako zubia.

## Erreferentziak

* ↑ Euskaltzaindia. (PDF) 166. arauaː Euskal Herriko ibaiak. .
* ↑ «OREITIAKO ZUBIA. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2022-02-07).

## Kanpo estekak

* Datuak: Q95610492
* Multimedia: Alegría River / Q95610492
# Dulantzi Iraun

Dulantzi Iraun Espainiako Alderdien Legea onartu ondoren Dulantzin sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 124 izan ziren boto nuluak, emandako botoen %11,75.

## Ikus, gainera

* Espainiako Alderdien Legea

## Kanpo estekak

* Datuak: Q12256414
# Dulantziko Udal Liburutegia

Micaela Portilla Dulantziko Kultur etxea :
| Micaela Portillo Kultur etxea |||
| Datuak |||
| Zuzendaria | María Martínez de Marañón | María Martínez de Marañón |
| Webgunea | http://liburutegiak.blog.euskadi.net/alegria-dulantzi/ | http://liburutegiak.blog.euskadi.net/alegria-dulantzi/ |
Dulantziko Udal Liburutegia Herriko plazaren 2an dago, Micaela Portilla Kultur Etxean. 1984 ean sortu zen. Euskadiko Irakurketa Publikoko Sarea ren parte hartzaile da.

## Kanpo estekak

* , Dulantziko Udal Liburutegia sortzeko agindua, Euskal Herriko Agintaritzaren Aldizkarian argitaratua.
* , Euskadiko Irakurketa Publikoko Sarea
* Datuak: Q16516915
# Dulantziko geltokia

Dulantzi Euskal Herriko Arabako tren eta autobus geltoki bat da, Dulantzi udalerrian kokatuta dagoena.
Geltokia 1862ko urtarrilaren 26an ireki zen.

## Egoera

Geltokia Madril—Hendaia burdinbidearen 505,79 kilometro-puntuan dago, 553,13 metroko altueran, Ezkerekotxa eta Estibalitz–Oreitia geltokien artean. Tartea bide bikoitzekoa da eta elektrifikatuta dago.

## Historia

Geltokia 1862ko urtarrilaren 26an inauguratu zen Gasteiz - Olazti tartea martxan jarri zenean Madril—Hendaia burdinbidea erradialean. 2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
2008. urtean, Miranda Ebroko iparraldeko tarteak Bloke Automatiko Banalizatua (BAB) inauguratu zuen, CTC eta guzti, Miranda Ebro eta Altsasu arteko tartean dagoen eskuzko Bloke Elektrikoa (BEM) ordezkatuz. Horren ondorioz, Dulantzi edo Langraiz bezalako geltoki askok zirkulazio-langileak izateari utzi diote.

## Geltokia

Tarte honetako beste geltoki batzuk bezala, Agurain edo Araia kasu, Iparraldeak eraikitako antzinako bidaiarien eraikina, 80ko hamarkadan, sinpleago eta funtzionalago batengatik ordezkatua izan da. Hiru nasa ditu, bat albokoa eta bi erdikoa, eta bertara iristeko lau bide daude. Beste bi trenbide geltokiaren alboetan hiltzen dira. Nasa aldaketak pasabide altu bati esker egiten dira.

## Zerbitzuak

* Renfe Operadora
| Zerbitzua | Hasiera | Ibilbidea | Amaiera ⁠ |
| 25 | Miranda Ebro | Manzanos • Argantzon • Langraiz • Gasteiz • Estibalitz–Oreitia • Dulantzi • Agurain • Araia • Altsasu • Legazpi • Zumarraga • Beasain • Ordizia • Tolosa • Donostia • Pasaia • Lezo–Errenteria | Irun⁠ |
| 26 | Gasteiz | Estibalitz–Oreitia • Dulantzi • Agurain • Araia • Altsasu–Herria • Etxarri Aranatz • Uharte Arakil • Iruña • Tafalla • Erriberri • Martzilla • Alesbes • Castejon • Tutera • Ribaforada • Cortes • Gallur • Luzeni • Pedrola • Cabañas de Ebro • Alagon • Casetas • Utebo • Zaragoza–Delicias • Zaragoza–Portillo • Zaragoza–Goya | Zaragoza Miraflores |

## Etorkizuna

ArabaTran proiektuaren barruan, Euskotrenek Miranda Ebro - Altsasu lineako geltokietako bat izango litzateke.

## Erreferentziak

* ↑ «Alegría de Álava (Est.) :: © EuroFerroviarios ® :: El Punto de Encuentro de los Trabajadores Ferroviarios» euroferroviarios.net (Noiz kontsultatua: 2020-04-29).
* ↑ https://web.archive.org/web/20160702083546/http://www.spanishrailway.com/2012/02/20/caminos-de-hierro-del-norte-de-espana/
* ↑ (Gaztelaniaz) «El estudio del Arabatran plantea cinco alternativas para mejorar la conexión entre Miranda, Vitoria y Alsasua» El Correo 2018-02-08 (Noiz kontsultatua: 2020-04-29).

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q3381113
* Multimedia: Alegría-Dulantzi train station / Q3381113
| | Estibalitz–Oreitia | Dulantzi | Ezkerekotxa | |
| Madril–Chamartin | | | | Hendaia |
# Dulas (Anglesey)

Dulas, Galesko udalerri bat da, Anglesey uhartean. A5025 errepidean dago.

## Kanpo estekak

* Datuak: Q5313300
* Multimedia: Dulas, Anglesey / Q5313300
# Dulce Almada Duarte

Maria Dulce de Oliveira Almada Duarte (Mindelo, 1933ko abuztuaren 24a – Praia, 2019ko abuztuaren 19a) caboverdetar hizkuntzalari, irakasle eta ekintzaile politikoa izan zen.

## Bizitza

1933an jaio zen São Nicolau uhartean. Gil Eanes lizeoan ikasi zuen eta 1958an hizkuntza erromantzeetan graduatu zen Coimbrako Unibertsitatean. Cabo Verdeko kreolerari buruzko gradu amaierako lana defendatu zuen. Antikolonialismoaren eta Cabo Verden eta Ginea Portugesaren (gaur egun Ginea Bissau) independentziaren alde egin zuen.
Mindeloko Gil Eanes lizeoan portugesa eta frantsesa irakatsi zituen. 1960an Frantziara joan zen Caengo Unibertsitatean portugesa irakastera. Gero Aljeria, Maroko, Senegal eta Ginea bisitatu zituen eta Ginea eta Cabo Verderen Independentziarako Afrikako Alderdian sartu zen. Libertaçãorako (Liberation) artikulu ugari idatzi zituen eta Amílcar Cabralen idazlanak frantsesera itzuli zituen.
Abílio Duarte politikariarekin ezkondu zen.
Cabo Verdek independentzia lortu ondoren, hainbat ministerioetan lan egin zuen, Kultura eta Hezkuntza Ministerioan barne. Geroago, hizkuntzalaritzan zentratu zen eta Cabo Verdeko kreolerari buruzko lan ugari argitaratu zituen. Cabo Verdeko kreolera ofizialtzearen alde egin zuen.
2019ko abuztuaren 19an hil zen Praian, 85 urte zituela.

## Lanak

* Crioulo Cabo-Verdiano: contribuição para o estudo do dialecto falado no seu arquipélago (1961)
* Bilinguismo (ou diglossia as relações de força entre o crioulo e o português na sociedade cabo-verdiana) (1968)
* Rotas da Cabo-Verdianidade (2023, hil ostekoa)

## Erreferentziak

* 1 2 3 (Portugesez) Ribeiro, Sheilla. «Morreu a linguista Dulce Almada Duarte» Expresso das Ilhas 2019-08-19 (Noiz kontsultatua: 2024-02-21).
* 1 2 (Portugesez) «Dulce Almada Duarte» Bertrand Livreiros (Noiz kontsultatua: 2024-02-21).
* 1 2 3 4 5 (Portugesez) Matos, João. «Cabo Verde chora Dulce Duarte figura de proa da cultura caboverdiana» RFI 2019-08-21 (Noiz kontsultatua: 2024-02-21).
* 1 2 3 (Portugesez) «Dulce Almada Duarte - uma combatente pela libertação da Guiné e Cabo Verde» Rádio Vaticano 2013-01-24 (Noiz kontsultatua: 2024-02-21).
* ↑ (Portugesez) Araujo, Dulce. «Dulce A. Duarte – combatente e defensora da língua caboverdiana» Vatican News 2023-06-10 (Noiz kontsultatua: 2024-02-21).
* ↑ (Portugesez) «O percurso da escrita da língua caboverdiana» Associação Caboverdeana 2019-10-26 (Noiz kontsultatua: 2024-02-21).
* ↑ (Portugesez) «Livro póstumo de Dulce Almada Duarte é lançado em Lisboa» RTC 2023-10-18 (Noiz kontsultatua: 2024-02-21).

## Kanpo estekak

* Datuak: Q27077739
# Dischingen

Dischingen Alemaniako udalerria da. Baden-Württemberg estatuan kokatuta dago, [[Heidenheim (barrutia)|Heidenheim]] barrutian. 2014an 4.386 biztanle zituen 78,06 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q1228438
* Multimedia: Dischingen / Q1228438